open-index/open-wikipedia-markdown huggingface dataset:
დიამეტრი

right|მინი|დიამეტრი
**დიამეტრი** — სწორი ხაზის მონაკვეთი; ეწოდება წრეწირზე მდებარე ორი წერტილის შემაერთებელ მონაკვეთს, რომელიც წრეწირის ცენტრზე გაივლის. დიამეტრი რადიუსის ორზე ნამრავლის ტოლია: d=2r

## ლიტერატურა
## რესურსები ინტერნეტში
* დიამეტრი - უცხო სიტყვათა ლექსიკონი

კატეგორია:გეომეტრია
კატეგორია:სიგრძე
ვაყა

**ვაყა** — სოფელი საქართველოში (შიდა ქართლის მხარე), ხაშურის მუნიციპალიტეტში (გომის ადმინისტრაციული ერთეული).

მდებარეობს დოღლაურის ვაკეზე (შიდა ქართლის ვაკის დასავლეთი ნაწილი), მდინარე ჭერათხევის (სურამულის მარცხენა შენაკადი) ნაპირას, ზღვის დონიდან 670 მეტრზე, ხაშურიდან 16 კმ-ში. 2014 წლის აღწერით სოფელში 1160 მცხოვრებია. ვაყაში არის საჯარო სკოლა.

## ისტორია
სოფლის ტერიტორიაზე მიკვლეულია გვიანდელი ბრინჯაოსა და ანტიკური ხანის არქეოლოგიური ძეგლები. ვაყა ისტორიულ საბუთებში პირველად 1715 წელს, რუისის საკათოლიკოსო დავთარში იხსენიება. ვახუშტი ბატონიშვილთან (XVIII ს.) იგი ალის ფრონის ხეობაში, სომანეთის სამხრეთითაა მითითებული. 

ვაყა გვიანდელი შუა საუკუნეების ადმინისტრაციულ-ტერიტორიული დაყოფით, ზემო ქართლის სადროშოში შედიოდა. მდებარეობდა ქართლიდან იმერეთში მიმავალ გზაზე. 1715 წლის რუისის საკათოლიკოსო დავთრის მიხედვით, აქ ცხოვრობდა 30 კომლი ქართველი გლეხი: ნადირაშვილები, ზემბდაშვილები, კბილაშვილები, ზესელაშვილები, ქოჩორაძეები, მეგრელიშვილები, დალაქიშვილები, საყვარელაშვილები, დათუკიშვილები, იმერლიშვილები, ხუციშვილები, ტატიაშვილები, ბანქუაშვილები, ხოტივრაშვილები, ყიფიანიშვილები, ახბადიშვილები, მამუკაშვილები, ნაცვლიშვილები, ინანაშვილები, გაჩაგედაშვილები, მეხრიშვილები. XVIII საუკუნეში ლეკების პერმანენტულმა თავდასხმებმა საგრძნობლად დააზიანა ფრონის ხეობა, რის გამოც მკვიდრი ქართველი მოსახლეობა შეთხელდა, XVIII საუკუნის მიწურულში აქ სომხური მოსახლეობაც გაჩნდა. ამ პერიოდში თავად ბეგთაბეგოვების ხელში იყო.

XIX საუკუნის დასაწყისში, როდესაც ქართლ-კახეთში რუსული მმართველობა დამყარდა, ვაყა გორის მაზრის შემადგენლობაში შევიდა. 1802 წლის აღწერის მიხედვით შერეული მფლობელობის საეკლესიო და სადედოფლო სოფელია და იგი სომხებითა და ქართველებით იყო დასახლებული. 1842–1917 წლებში ვაყა სურამის საპოლიციო უბნის შემადგენლობაში იყო. 1865-1890 წლებში არსებობდა შეიქმნა ვაყის სასოფლო საზოგადოება (სოფლები: ვაყა, ვარდისუბანი, ზემო-გომი, სატივე; შემდეგ ეს სოფლები ნაბახტევის სასოფლო საზოგადოებაში გადავიდა). 1930 წელს ვაყა ხაშურის რაიონის შემადგენლობაში შევიდა. 

სოფლის სამხრეთით, განაპირას დგას XVI–XVII საუკუნეების „დედაღვთისას” ხუროთმოძღვრული კომპლექსი, რომელშიც შედის 2 ეკლესია და სხვადასხვა სახის დამხმარე ნაგებობანი. კომპლექსთან ახლოს, სასაფლაოზე, გვიანდელი შუა საუკუნეების ღვთისმშობლის დარბაზული ეკლესიაა. სოფელში არის ასევე ვაყის წმინდა გიორგის ეკლესია|წმინდა გიორგის ეკლესია]]. ღვთისმშობლის მეორე დარბაზული ეკლესია სოფლის სამხრეთითაა, 1,5 კმ-ზე, ნასოფლარ სომანეთის ტერიტორიაზე.

## დემოგრაფია
2002 წლის აღწერის მონაცემებით სოფელში ცხოვრობს 1423 ადამიანი. 2014 წელს კი ფიქსირდება კლება, სოფელში ცხოვრობს 1160 კაცი, საიდანაც 568 მამაკაცია, ხოლო 592 ქალი.

## ლიტერატურა
* მაკალათია ს., ფრონის ხეობა, თბ., 1963. — გვ. 67.

## სქოლიო
კატეგორია:ხაშურის მუნიციპალიტეტის სოფლები
ზემო ოსიაური

**ზემო ოსიაური** — სოფელი საქართველოში, ხაშურის მუნიციპალიტეტის ოსიაურის ადმინისტრაციულ ერთეულში (შიდა ქართლის მხარე).

მდებარეობს დოღლაურის ვაკეზე (შიდა ქართლის ვაკის დასავლეთი ნაწილი), მდ. სურამულის მარცხენა ნაპირას, ზღვის დონიდან 680 მ-ზე, ხაშურიდან 3 კმ-ში. 

ზემო ოსიაურის აღმოსავლეთ ნაწილში დგას გვიანდელი შუა საუკუნეების ზღუდერის წმ. გიორგის ერთნავიანი ეკლესია, სოფლის ცენტრში — XVII–XVIII საუკუნეების ოსიაურის ციხე. 

## ისტორია 
ქართულ ისტორიულ წყაროებსა და დოკუმენტებში XVI საუკუნის 80-იანი წლებიდან გვხვდება. ხალხში გავრცელებული თქმულების მიხედვით, სოფელს ოსები დასხმიან და „აურევიათ“ (აუკლიათ). მართალია „ამრევ“ ოსებს ბევრი ვერაფერი დაუკლიათ, მოსახლეობა ღირსეულად დახვედრია და გაღმა, მდინარე მტკვრის მარჯვენა მხარეს გაურეკიათ მომხვდურები, მაგრამ სოფელს სახელად - ოსიაური, ოსებისგან არეული, შერჩენია.

პროფ. ალ. ღლონტს მიაჩნია, რომ ოსიაურის ადრინდელი სახელწოდება ზღუდელია (თუმცა ეს მოსაზრება უარყოფილია სხვა მეცნიერების მიერ). ეს მოსაზრება ეყრდნობა იმ გარემოებას, რომ აქ არის სალოცავი, რომელიც ცნობილია ზღუდერის წმ. გიორგის ეკლესიის სახელით, სოფელში იცის სახალხო დღესასწაული ზღუდრობა.

პირველი დოკუმენტი, რომელშიც ოსიაური მოიხსენიება, არის გიორგი ბატონიშვილის შეწირულობის სიგელი იტრიის ეკლესიისადმი. 1584 წელს, დოროთეოზის თხოვნით იტრიის ეკლესიას გიორგი ბატონიშვილმა - სიმონ მეფის შვილმა შესწირა *ოსიაურს მალიძე შოშიტაი მისითა შვილითა და მამულითა*. აქვე, ოსიაურში იტრიის ეკლესიას სწირავს გიორგი ბატონიშვილი ვენახს ნატბევში, აგრეთვე სამ ხოდაბუნს. ამავე წლის დოროთეოზ კათალიკოსის იტრიის ეკლესიისადმი შეწირულობის სიგელიდან ირკვევა, რომ დოროთეოზს ჯერ კიდევ XVI საუკუნის 20-იან წლებში გიორგი IX-გან შეუძენია ოსიაურში ხოდაბუნები, ხოლო იტრიის ეკელსიის აშენების შემდეგ ეს ხოდაბუნები მისთვის შეუწირავს. აქვეა დაფიქსირებული გიორგი ბატონიშვილის მიერ ოსიაურში იტრიის ეკლესიისადმი შენაწირიც: 

ოსიაურის მსგავსი სახელწოდების სოფელი გვხვდება ახმეტის მუნიციპალიტეტში, მდ. ოსიაურიხევის (ალაზნის აუზი) ნაპირზე. გუდაუთის მუნიციპალიტეტში არის სოფელი ოსიაარხუ.

## დემოგრაფია
2002 წლის აღწერის მონაცემებით სოფელში ცხოვრობს 1354 ადამიანი. 2014 წელს კი ფიქსირდება კლება, სოფელში ცხოვრობს 1059 კაცი, საიდანაც 522 მამაკაცია, ხოლო 537 ქალი.

## იხილეთ აგრეთვე 
* ქვემო ოსიაური

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
პეკინის ეროვნული აკვაცენტრი

[[ფაილი:Beijing National Aquatics Centre 1.jpg|thumb|300px|**[H2O]3**]]
**პეკინის ეროვნული აკვაცენტრი** (ტრად. ჩინ.: 北京國家游泳中心; გამარტ. ჩინ.: 北京国家游泳中心), აგრეთვე ცნობილი როგორც "წყლის კუბი" (水立方) ან აბრევიატურით **[H2O]3**, საცურაო და საწყლოსნო სპორტის ცენტრია პეკინში, რომელიც პეკინის ეროვნულ სტადიონთან ერთად 2008 წლის ზაფხულის ოლიმპიური თამაშებისთვის აიგო. შენობის საძირკველი ჩაიყარა 2003 წლის 24 დეკემბერს.

კატეგორია:პეკინის შენობა-ნაგებობები
კატეგორია:საცურაო აუზები
ბრილი (ხაშურის მუნიციპალიტეტი)

**ბრილი** — სოფელი საქართველოში, შიდა ქართლის მხარის ხაშურის მუნიციპალიტეტში (ალის თემი), ლიხის ქედის აღმოსავლეთ კალთაზე, მდინარე ბურნეულის (ჭერათხევის მარჯვენა შენაკადი) სათავეში. ზღვის დონიდან 750 მეტრი, ხაშურიდან 24 კილომეტრი. სოფელში 2006 წლის 1 იანვრის მონაცემებით ცხოვრობს 156 კომლი, სულ 468 ადამიანი.

## დემოგრაფია
2002 წლის აღწერის მონაცემებით სოფელში 475 ადამიანი. 2014 წელს კი ფიქსირდება კლება, სოფელში ცხოვრობს 313 კაცი, საიდანაც 158 მამაკაცია, ხოლო 155 ქალი.

## ღირსშესანიშნაობა 
სოფელ ბრილში ნაპოვნია X საუკუნის ქართული ოქრომჭედლობის ნიმუში „ბრილის ჯვარი“, რომელიც საქართველოს ეროვნულ მუზეუმში ინახება. სოფელი მდიდარია არქიტექტურული ძეგლებით: ეკლესია ბერისა, სომხების საყდარი, ქვაბთაკერის წმინდა ნინოს ეკლესია, წმინდა გიორგის ეკლესია, ღვთისმშობლის ეკლესია და ფერისცვალების ეკლესია.

## ლიტერატურა
* ს. მაკალათია, ფრონის ხეობა, თბ., 1963 წ. გვ. 76

## სქოლიო
კატეგორია:ხაშურის მუნიციპალიტეტის სოფლები
მიქთათ ჯიხაშვილი

**მიქთათ ჯიხაშვილი** (დ. 9 დეკემბერი, 1929. ბათუმი, აჭარის ასსრ, საქართველოს სსრ — გ. 12 სექტემბერი, 1998. საქართველო) — ქართველი ინჟინერი.

## ბიოგრაფია 
დაიბადა 1929 წლის 9 დეკემბერს, ქალაქ ბათუმში. 1948 წელს დაამთავრა თბილისის სამშენებლო ტექნიკუმში. 1953-56 წლებში სწავლობდა მოსკოვის საგზაო ინსტიტუტში. 1959 წელს დაინიშნა ქ. ბათუმის რაიონის საგზაო საექსპლუატაციო ნაწილის უფროსად, შემდეგ ხულოს საგზაო საექსპლუატაციო ნაწილის უფროსად. ამის შემდეგ კი დაინიშნა საგზაო-სარემონტო-სამშენებლო სამმართველოს უფროსად. 1972-75 წლებში სწავლობდა ბათუმის მარქსიზმ-ლენინიზმის ინსტიტუტში. 1965 წლიდან პარტიის წევრი. დაჯილდოებულია აჭარის ავტონომიური რესპუბლიკის უმაღლესი საბჭოს პრეზიდიუმის საპატიო სიგელით (1979 წელი), საქართველოს რესპუბლიკის "გზის საპატიო მუშაკის" წოდებით. 1981 წელს მიიღო აჭარის ავტონომიური რესპუბლიკის დამსახურებული ინჟინრის საპატიო წოდება.

## რესურსები ინტერნეტში 
* 

კატეგორია:ქართველი ინჟინრები
კატეგორია:დაბადებული  9 დეკემბერი
კატეგორია:დაბადებული 1929
კატეგორია:გარდაცვლილი 12 სექტემბერი
კატეგორია:გარდაცვლილი 1998
პეკინის ეროვნული სტადიონი

მინი|300პქ|„ჩიტის ბუდე“ ღამით
**პეკინის ეროვნული სტადიონი** (ტრად. ჩინ.: 北京國家體育場; გამარტ. ჩინ.: 北京国家体育场; პინ.: Běijīng Guójiā Tǐyùchǎng), მეტსახელად „ჩიტის ბუდე“ — პეკინის ოლიმპიურ ქალაქში 2008 წლის ზაფხულის ოლიმპიური თამაშებისთვის აგებული სტადიონი. სტადიონზე გაიმართება ოლიმპიური თამაშების გახსნისა და დახურვის მთავარი ცერემონიები, ასევე ის უმასპინძლებს თამაშებს მის მოედანსა და სარბენ ბილიკებზე. აგებულია პრიცკერის პრემიის ლაურეატი არქიტექტორები ჰერცოგი და დე მერონის პროექტით. მშენებლობა 2008 წლის მარტში დასრულდა.

## რესურსები ინტერნეტში
* 

კატეგორია:პეკინის შენობა-ნაგებობები
კატეგორია:ოლიმპიური სტადიონები
კატეგორია:ეროვნული სტადიონები
კატეგორია:ჰერცოგი და დე მერონის პროექტები
The Man-Machine

***The Man-Machine*** (, ასევე ცნობილი გერმანული სათაურით **Die Mensch-Maschine**) — გერმანული ელექტრონული ჯგუფ Kraftwerk-ის 1978 წლის სტუდიური ალბომი. იგი ასევე გამოიცა გერმანულ ენაზე, სახელწოდებით ***Die Mensch-Maschine***. ამ ალბომის სინგლი The Model იქცა ბრიტანეთის ჩარტების ჰიტად და მოექცა მის სათავეში.

ეს იყო ჯგუფის პირველი ალბომი, რომელზეც ასევე მუშაობდა კარლ ბარტოსი. ემილ შულტს ეკუთვნის სიმღერის The Model ტექსტი.

მუსიკალურად ეს ალბომი ახლოს არის დისკთან *Trans-Europe Express*. ჩაწერა განხორციელდა Kraftwerk-ის საკუთარ სტუდიაში Kling Klang, მაგრამ დასრულებული იქნა ახლომდებარე სტუდიაში ”რუდასი”, სადაც მათთან ერთად ხმის საბოლოო მიქსზე მუშაობდა დეტროიტელი ხმის ინჟინერი ლეანარად ჯექსონი (კომპანია Whitfield Records).

ჟურნალმა *Q* ეს დისკი დაასახელა ყველა დროის 100 საუკეთესო ალბომს შორის, ხოლო Pitchfork Media-მ - 1970-იანი წლების 100 საუკეთესო ალბომს შორის.

## დავა 
ამ ალბომით, განსაკუთრებით მისი ვიზუალური გაფორმებით, რომელიც კარლ კლეფიშს ეკუთვნის (ფოტოგრაფია - გუნტერ ფროლინგი) Kraftwerk-მა კრიტიკოსების წუწუნი გამოიწვია. გაუგებარი მიზეზების გამო იგი დაადანაშაულეს ფაშიზმისა თუ ტოტალიტარული რეჟიმის პროპაგანდაში. განსაკუთრებით ამას იწვევდა წითელი ფერის და რუსულენოვანი ფრაზების გამოყენება. გარეკანის დიზაინი ეფუძნება ელ ლისიცკის ნამუშევრებს, მაგრამ სინამდვილეში იგი მხოლოდ გვაფრთხილებს მომავლის სამყაროს ცივ ატმოსფეროზე. თუმცა, თავის დროზე კრიტიკამ ეს არ შეამჩნია და ცივი ომის პერიოდში ევროპაში უცნაურად მიიღეს მთლიანად ალბომი.

გარეკანზე გამოტანილია რუსულენოვანი ფრაზა ალბომიდან - *Я ТВОЙ СЛУГА, Я ТВОЙ РАБОТНИК* (მე ვარ შენი მსახური, მე ვარ შენი მუშა).

ყდამ მაინც იქონია გავლენა თაობებზე. მუსიკალურმა პროდიუსერმა რიჩარდ ექსმა იგივე სტილი გამოიყენა ალბომის ”Girls on Top” გაფორმებაში, შეცვალა რა Kraftwerk-ის წევრების სახეები უიტნი ჰიუსტონის სახით.

## სიმღერების სია
## ტექნიკა 
* 2  სინთორამა, ანალოგური სეკვენსერები
* Farfisa (ელექტრონული პიანინო)
* დრამ-პედები
* მინიმუგი
* მიკრომუგი
* პოლიმუგი
* Korg PS-3100
* ARP Odyssey
* Vako Orchestron

## პერსონალი 
* რალფ ჰიუტერი – ვოკალი, კლავიშები
* ფლორიან შნაიდერი – ვოკალი, სინთეზატორი
* კარლ ბარტოსი – ელექტრონული პერკუსია
* ვოლფგანგ ფლური – ელექტრონული პერკუსია

## ჩარტები
### ყოველკვირეული ჩარტები
## სერტიფიცირებები და გაყიდვები
## რესურსები ინტერნეტში 
* ინფორმაცია საიტზე Discogs

## სქოლიო 
კატეგორია:Kraftwerk-ის ალბომები
კატეგორია:1978 წლის ალბომები
კატეგორია:Capitol Records-ის ალბომები
კატეგორია:ალბომები ფლორიან შნაიდერის პროდიუსერობით
კატეგორია:ალბომები რალფ ჰიუტერის პროდიუსერობით
აგარები

**აგარები** — სოფელი საქართველოში, შიდა ქართლის მხარის ხაშურის მუნიციპალიტეტში (გომის თემი). მდებარეობს შიდა ქართლის ვაკეზე. ზღვის დონიდან 660 მეტრი, ხაშურიდან 10 კილომეტრი.

## დემოგრაფია 
2002 წლის აღწერის მონაცემებით სოფელში ცხოვრობს 137 ადამიანი. 2014 წელს სოფელში ცხოვრობს 139 კაცი საიდანაც 65 მამაკაცია, ხოლო 74 ქალი.

## ლიტერატურა 
## სქოლიო
კატეგორია:ხაშურის მუნიციპალიტეტის სოფლები
მიხეილ მესხის სტადიონი

**მიხეილ მესხის სახელობის სტადიონი** — ყოფილი „ლოკომოტივის“ სტადიონი, ვაკის პარკის მიმდებარე ტერიტორიაზე. საფეხბურთო კლუბ „იბერიას“ საშინაო არენა.

## ისტორია
გაშენდა ყოფილი „ქარიშხალას“ სტადიონის ტერიტორიაზე. ადრინდელი, 26000-ადგილიანი სტადიონი 1952–57 წლებში აიგო იური კასრაძის პროექტით. 1960 წელს არენას რეკონსტრუქცია ჩაუტარდა (არქიტექტორები — თემურ აბაშიძე, ანრი ყურაშვილი) და 10 400 ადგილი დაემატა.

1999 წელს ძველი სტადიონი მთლიანად დაანგრიეს და ახალი სპორტული კომპლექსის მშენებლობა დაიწყეს (არქიტექტორთა ჯგუფის ხელმძღვანელი ოთარ ვარდანაშვილი, არქიტექტორები — ნიკოლოზ აბაშიძე, ავთანდილ რევაზიშვილი, ოთარ ბერიანიძე), რომელიც დასრულდა 2001 წელს, მთელი კომპლექსი კი 2003 წელს გაიხსნა, ტრიბუნის ტევადობით 27 ათასი (მათ შორის 500 ადგილი გადახურვის ქვეშაა). სტადიონს ცნობილი ქართველი ფეხბურთელის, მიხეილ მესხის სახელი 2005 წელს მიენიჭა. მიხეილ მესხის სახელობის არენა, სიდიდით, ბორის პაიჭაძის სახელობის ეროვნული სტადიონის შემდეგ რიგით მეორე არენაა საქართველოში.

არენა 2011 წლის დასაწყისში გრძელვადიანი იჯარით საქართველოს ფეხბურთის ფედერაციას გადაეცა, რომელმაც სტადიონის რეკონსტრუქცია დაიწყო. რეკონსტრუქციის პირველი ეტაპი აგვისტოს ბოლოს დასრულდა და სტადიონი 2011 წლის 1 სექტემბერს საქართველოსა და ესპანეთის 21-წლამდელთა მატჩით გაიხსნა. არენის ტერიტორიაზე განთავსებულია დრენაჟის თანამედროვე სისტემა, ელექტროტაბლო, გასახდელის ორი ბლოკი, საპრესკონფერენციო დარბაზები, ტელეკომენტატორთა ჯიხურები, VIP, გამორჩეულ სტუმართა და ჟურნალისტთა ლოჟები, მსაჯთა და დელეგატთა, დოპინგ-კონტროლის ოთახები, ტრენაჟორების დარბაზი, მანქანების პარკინგი. სტადიონის კომპლექსში შედის სათადარიგო მოედანი 1 000-ზე მეტი დასაჯდომი ადგილით. 2011 წლის სექტემბრიდან მიხეილ მესხის სახელობის სტადიონი, ეროვნული ჩემპიონატისა და დავით ყიფიანის სახელობის თასის გათამაშების მატჩებში, საფეხბურთო კლუბ ცხინვალის „სპარტაკის“ საშინაო არენაა.

## გალერეა 

Georgian cup final.jpg|საქართველოს თასის ფინალი, 30 მაისი, 2009
Rugby Test Match - Georgia vs Japan (23.11.2014) 01.jpg|რაგბი, საქართველო — იაპონია, 2014
Locomotive Stadium (A).jpg|ხედი „ლოკომოტივის“ სტადიონზე, 2004

## ფაქტები
2022 წლისთვის დაიწყო ამ სტადიონის სარეაბილიტაციო სამუშაოები „უეფას“ 21 წლამდელთა ევროპის ჩემპიონატისთვის და 31 აგვისტოს Imagine Dragons-ის კონცერტისთვის. გამოიცვალა სკამები, დაყენდა ციფრული მონიტორები ბალახის საფარის ირგვლივ, რომელიც სტადიონს არასდროს არ ჰქონდა. საბოლოოდ სტადიონის სარეაბილიტაციო სამუშაოები 2023 წლის 21 მაისს დასრულდა, ხოლო სატესტო ეროვნული ლიგა 2-ის მატჩი (ბოლნისის „სიონი“ — დინამო „თბილისი 2“) ახლად რეაბილიტირებულ სტადიონზე 1 ივნისს, გაიმართა.

## პერიოდიკა 
* 

## იხილეთ აგრეთვე 
* საქართველოს საფეხბურთო სტადიონების სია

## რესურსები ინტერნეტში 
* საქართველოს სპორტისა და ახალგაზრდობის საქმეთა სამინისტრო
* WorldStadiums.com 
* FussballTempel.net
* როგორ გამოიყურება მიხეილ მესხის სახელობის სტადიონი რეაბილიტაციის შემდეგ. ფოტოგალერეა 

## სქოლიო 

კატეგორია:საქართველოს საფეხბურთო სტადიონები
კატეგორია:თბილისის სტადიონები
ალექსანდრესწყარო

**ალექსანდრესწყარო** — ნასოფლარი საქართველოში, შიდა ქართლის მხარის ხაშურის მუნიციპალიტეტში (ხალების თემი), მდინარე მტკვრის მარჯვენა მხარეზე, თრიალეთის ქედის ჩრდილოეთ კალთაზე. ზღვის დონიდან 1190 მეტრი, ხაშურიდან 17 კილომეტრი. სოფელში 2006 წლის 1 იანვრის მონაცემებით ცხოვრობს 4 კომლი, სულ 8 ადამიანი. სოფლიდან 5 კმ-ის მოშორებით ნასოფლარ ძამაზე დგას ძამის ეკლესია.

## ისტორია 
სოფელს არ იცნობენ ვახუშტი და იოანე ბატონიშვილები, არც ძველ ქართულ ისტორიულ წყაროებსა და დოკუმნეტბეში გვხვდება.  შედიოდა საციციანოში.

1886 წლის აღწერით, აქ 6 კომლი სახლობს (35 კაცი, 28 ქალი, სულ 63 კაცი). მოსახლეობა, ეროვნული შემადგენლობის თვალსაზრისით, მთლიანად ოსურია.

სოფელში სახლობდნენ გვარები: გაგლოშვილი, თედეშვილი, თიბილაშვილი, ქარსანაშვილი, თუმანიშვილი...

სოფელი მდიდარია ცივი წყლებით. ხალხური ტრადიციით, აქ დასახლებულა ვინმე ალექსანდრე, რომელსაც ეს წყაროები აღმოუჩენია და ამის შემდეგ
სოფელს ალექსანდრეს წყარო დარქმევია.

სოფელი მოიშალა XX საუკუნის 90-იანი წლების დასაწყისში.

## ლიტერატურა
* ლაცაბიძე თ., ხაშურის მუნიციპალიტეტის ისტორია ტოპონიმებში, გაზ., „ხაშურის მოამბე“, № 7, 18 თებერვალი, 2019, გვ., 4

## სქოლიო
კატეგორია:ხაშურის მუნიციპალიტეტის ნასოფლარები
შარმ-ელ-შეიხი

**შარმ-ელ-შეიხი** () — ქალაქი ეგვიპტეში. მდებარეობს სინის ნახევარკუნძულის უკიდურეს სამხრეთ ნაწილში. გასასვლელი აქვს წითელ ზღვაზე. შარმ-ელ-შეიხი საკმაოდ მჭიდროდაა დასახლებული, მოსახლეობა შეადგენს 35 000 ადამიანს. წარმოადგენს სამხრეთ სინის მუჰაფაზის ერთ-ერთი მნიშვნელოვან ქალაქს. 

## გალერეა 

Image:NaamaBay2005.JPG|შარმ-ელ-შეიხი ღამით
Image:Sharm_el-Sheikh_-_Naama_bay.jpg|შარმ-ელ-შეიხის მთავარი ქუჩა.
Image:SharmBeach.JPG|სანაპირო.
Image:Sharm el-Sheikh International Airport.jpg|შარმ-ელ-შეიხის საერთაშორისო აეროპორტი.
Image:Mercato frutta sharm.jpg|შარმ-ელ-შეიხის ხილის მაღაზია.
Image:Sharm el Sheikh map.png|შარმ-ელ-შეიხის რუკა.
Image:Aft view Thistlegorm.jpg|შარმ-ელ-შეიხის ზღვის ფსკერი.
Image:Dusk egypt sharm el sheikh.jpg|შარმ-ელ-შეიხი.

## კლიმატი 
## რესურსები ინტერნეტში 
* Practical Online Guide for Travelling around Sinai 
* Sinai Local Magazine 
* Sharm El Sheikh, Dahab & Nuweiba search engine, find hotels, diving centers, excursion providers, restaurants, nightclubs etc. 
* Broadcasting videos from Sinai 
* The Path Less Traveled 

## სქოლიო 
კატეგორია:ეგვიპტის ქალაქები
კატეგორია:ეგვიპტის ტურიზმი
AbcTajpu

thumb|right|AbcTajpu

**AbcTajpu** — მახვილი სიმბოლოებით ბეჭდვა, საერთაშორისო სიმბოლოები Firefox-ში, ან Thunderbird-ში. ამისათვის გამოიყენება, ან კონტექსური მენიუ, ან სწრაფი ღილაკები.

## იხილეთ აგრეთვე 
* Mozilla Firefox

კატეგორია:Mozilla-ს დამატებითი მოწყობილობები
Nine Inch Nails

**Nine Inch Nails** (შემოკლებულად **NIИ**, ) — ამერიკული ინდუსტრიული როკ-ჯგუფი, რომელიც 1988 წელს კლივლენდში (ოჰაიო) ჩამოაყალიბა ტრენტ რეზნორმა. იგი არის ამ ჯგუფის მუსიკის პროდიუსერი, სიმღერების შემსრულებელი, ავტორი და ინსტრუმენტალისტი და წარმოადგენს Nine Inch Nails-ის ერთადერთ მუდმივ წევრს.

## დისკოგრაფია 
;სტუდიური ალბომები
* *Pretty Hate Machine* (1989)
* *Broken* (EP) (1992)  
* *The Downward Spiral* (1994)
* *The Fragile* (1999)
* *With Teeth* (2005)
* *Year Zero* (2007)
* *Ghosts I–IV* (2008)
* *The Slip* (2008)
* *Hesitation Marks* (2013)
* *Bad Witch* (2018)
* *Ghosts V: Together* (2020)
* *Ghosts VI: Locusts* (2020)
* *Tron: Ares* (2025)

## რესურსები ინტერნეტში 
* 

კატეგორია:ამერიკული ინდუსტრიული როკ ჯგუფები
კატეგორია:ამერიკული ინდუსტრიული მეტალ ჯგუფები
კატეგორია:ამერიკული ჯგუფები
კატეგორია:1988 წელს ჩამოყალიბებული ჯგუფები
კატეგორია:Nine Inch Nails
AlchemyPoint

thumb|right|No Preview

**AlchemyPoint** — Firefox-ის და Flock-ის გაფართოება და mashup პლატფორმა, რომელიც მომხმარებელს საშუალებას აძლევს შექმნას ვებ mashup-ები და სემანტეკის ვებ ძიების დანიშვნა.

## იხილეთ აგრეთვე 
* Mozilla Firefox

კატეგორია:Mozilla-ს დამატებითი მოწყობილობები
MinimizeToTray

thumb|right|MinimizeToTray

Mozilla Firefox-ის გაფართოება, რომელიც ბრაუზერის სისტემურ არეში ჩაკეცვის საშუალებას იძლევა. ამ მეთოდით იზოგება ამოცანათა პანელის სამუშაო არე. ასევე გაფართოება ყენდება Mozilla Thunderbird-ზე.

## იხილეთ აგრეთვე 
* Mozilla Firefox

კატეგორია:Mozilla-ს დამატებითი მოწყობილობები
თაგვეთი

**თაგვეთი** — სოფელი აღმოსავლეთ საქართველოში, ხაშურის მუნიციპალიტეტის ცხრამუხის ადმინისტრაციულ ერთეულში (შიდა ქართლის მხარე).

მდებარეობს მტკვრის შუა ხეობის ვაკეზე, მდ. მტკვრის მარჯვენა ნაპირას, ზღვის დონიდან 760 მ-ზე, ხაშურიდან 3 კმ-ში.

## ისტორია 
წერილობით წყაროებში იხსენიება XVII საუკუნიდან „თაგოეთის“ და „თაგუეთის“ სახელწოდებით. მდებარეობდა გაღმამხარში, შედიოდა საციციანოში. იქ მცხოვრებთა გვარები იყო: კანიაშვილი, ტეტიაშვილი, ობლიძე, აფთარაშვილი, ბაბლიძე, პაპუაშვილი, რომლებიც აქაურ მებატონე ციციშვილებს გაყრისას ერთმანეთში გაუყვიათ თავიანთი მამულებითურთ. 

იოანე ბატონიშვილის „ქართლ-კახეთის აღწერაში“ (XVIII საუკუნის მიწურული) დასახელებულია გვერდისძირის სოფლებს შორის. ლეკიანობისგან დაცლილი თაგუეთი XIX საუკუნის შუა წლებში ძირითადად იმერეთიდან გადმოსული ქართული ოჯახებით დასახლდა. 1886 წლის „საოჯახო სიებით“ აქ 346 მოსახლე იყო. 

1906-1907 წლებში თაგვეთში, „ღამურა კლდის“ გამოქვაბულში მოწყობილი იყო სოციალ-დემოკრატების არალეგალური სტამბა. სოფლის აღმოსავლეთით, შუა საუკუნეების ნაეკლესიარზე დგას ღვთისმშობლის ახალი დარბაზული ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 56 ადამიანი.

## ლიტერატურა
## სქოლიო
კატეგორია:ხაშურის მუნიციპალიტეტის სოფლები
NoScript

Mozilla Firefox-ის გაფართოება. JavaScript სცენარების მართვა, Java და სხვა პლაგინები, Javascript-ისა და პლაგინების განსაზღვრული საიტებისათვის მუშაობის ნების დართვის საშუალება, დაცვა XSS შემოტევებისაგან.

## იხილეთ აგრეთვე 
* Mozilla Firefox

კატეგორია:Mozilla-ს დამატებითი მოწყობილობები
SpeedDial

thumb|right|No Preview

Mozilla Firefox-ის გაფართოება. ეს გაფართოება ფანჯარას ყოფს რამდენიმე უჯრედად. თითოეულ მათგანში შესაძლებელია დავამხასოვროთ ხშირად გამოყენებადი ვებ-გვერდების მისამართები.

## იხილეთ აგრეთვე 
* Mozilla Firefox

კატეგორია:Mozilla-ს დამატებითი მოწყობილობები
Travelling Without Moving

***Traveling Without Moving*** — ეისიდ-ჯაზ/ფანკ-ჯგუფ Jamiroquai-ს მესამე სტუდიური ალბომი. ის 1996 წელს გამოვიდა და ცნობილია სინგლებით Virtual Insanity და Cosmic Girl.

ალბომი წინა ალბომებისგან უფრო მრავალმხრივი ჟღერადობით გამოირჩევა; მასში მეტი ინსტრუმენტალური კომპოზიციაა, ასევე აღინიშნება ელექტრონული მუსიკის გავლენა, Alright-ის მსგავს სიმღერებზე, რომელშიც გამიქსულია ახალი სინთეტიკური ხმები ეისიდ—ჯაზის შეფერილობით.

## სიმღერების სია
; ავსტრალიური გამოცემის დამატებითი დისკი - ვერსია 1
# Alright - რადიოს მიქსი
# Alright - Tee's Radio Jay
# Alright - Tee's In House Mix
# Alright - DJ Version Excursion
# Alright - Tee's Digital Club
# Alright - D&C Human Mix
# Alright - D&C Electro Groove Mix

; ავსტრალიური გამოცემის დამატებითი დისკი - ვერსია 2
# Virtual Insanity - Single Edit
# Virtual Insanity - Unreality Mix
# High Times - Sanchez Radio Edit
# Space Cowboy - Classic Club
# Alright - Tee's In House Mix
# Cosmic Girl - Classic Mix

; ამერიკული გამოცემის დამატებითი დისკი
# Cosmic Girl - რადიოს მიქსი
# Cosmic Girl - Quasar Mix
# Cosmic Girl - Classic Mix
# Cosmic Girl - Cosmic Dub

### რემასტერის დამატებითი CD
2013 წლის მარტში გამოცემულ რემასტერინგს ახლავს დამატებითი დისკი სიმღერებით:

# Virtual Insanity (სალაამ რემის რემიქსი)
# Cosmic Girl (Quasar Mix)
# Alright (ალან ბრაქსეს და ფრედ ფალკეს რემიქსი)
# High Times
# Do You Know Where You're Coming From?
# Bullet
# Slippin' 'N' Slidin'
# Hollywood Swinging
# Alright (ვერონას ამფითეატრი)
# Virtual Insanity (ვერონას ამფითეატრი)

## სერტიფიცირებები
## ჩარტები
### ყოველკვირეული ჩარტები
### წლის საბოლოო ჩარტები
## სქოლიო 
კატეგორია:Jamiroquai-ს ალბომები
კატეგორია:1996 წლის ალბომები
კატეგორია:Work Records-ის ალბომები
Dynamite (ალბომი)

***Dynamite*** — ეისიდ-ჯაზ/ფანკ-ჯგუფ Jamiroquai-ს მეექვსე სტუდიური ალბომი. ის 2005 წლის 20 ივნისს გამოვიდა დიდ ბრიტანეთში.

## Track listing
* **იაპონური გამოცემის დამატება**
: 13. Feels So Good (Knee Deep Remix Edit) – 3:42

* **Dualdisc-გამოცემა**
# Dynamite in Enhanced Stereo – 54:59
# Feels Just Like It Should (ვიდეო) – 4:34
# Seven Days in Sunny June (ვიდეო) – 3:59
# Feels Just Like It Should (გადაღება) – 22:59

* **ავსტრალიური გამოცემის დამატება**
# Don't Give Hate a Chance (სტივ მაკის კლასიკური რემიქსი)
# Don't Give Hate a Chance (Freemasons-ის რემიქსი)
# Don't Give Hate a Chance (Freemasons Dub)
# Seven Days in Sunny June (ეშლი ბიდლის Heavy Disco Dub)
# Seven Days in Sunny June (Kraak & Smaak-ის რემიქსი)
# Seven Days in Sunny June (Blackbeard-ის რემიქსი)
# Feels Just Like It Should (მარკ რონსონის რემიქსი 2)
# Feels Just Like It Should (ტიმო მაასის რემიქსი)

;შენიშვნა

„Time Won't Wait“ არ გამოიცა  პირველ ევროპულ და ავსტრალიურ ვერსიებში, თუმცა სხვა რეგიონების დიდ ნაწილში იგი წარმოდგენილია ამასთან, ალბომის ყველა სატესტო ტირაჟი #12 სიმღერის სახით შეიცავს „Beatbox“-ს (2:34).

## სერტიფიცირება
## რესურსები ინტერნეტში
* 

## სქოლიო 
კატეგორია:Jamiroquai-ს ალბომები
კატეგორია:2005 წლის ალბომები
კატეგორია:Epic Records-ის ალბომები
Late Night Tales: Jamiroquai

**Late Night Tales: Jamiroquai** — Jamiroquai-ს მიერ შედგენილი ალბომი. ის მეათე გამოშვებაა Late Night Tales-ის კრებულების სერიებში. ალბომზე არ ჟღერს Jamiroquai-ს კომპოზიციები.

## სიმღერების სია
## პერსონალი 
* ბრაიან ბლეისიდი – წამკითხველი
* დევიდ ბლამბერგი – არანჟირება
* ჯეიმზ ენთონი კარმაიკლი, Commodores – არანჟირება, პროდიუსერი
* მარვინ გეი, რიკ ჯერარდი, ბობ მონაკო, რიჩარდ პერი, ლეონ უეირი – პროდიუსერი
* ჯეი კეი – კრებულის პროდიუსერი
* ჯეიმზ დიმოკი – ფოტოები
* ოსტინ უაილდი – კონცეფცია

## რესურსები ინტერნეტში 
* LateNightTales 
* Azuli Records 

კატეგორია:Late Night Tales
კატეგორია:Jamiroquai
კატეგორია:2003 წლის კომპილაციური ალბომები
ლეჩური

**ლეჩური** — სოფელი საქართველოში, თელავის მუნიციპალიტეტში, ფშაველის თემში. გაშენებულია მდინარე სტორის მარჯვენა მხარეს, ზღვის დონიდან 560 მეტრზე. თელავიდან დაშორებულია 39 კმ-თი. დასახლებულია ძირითადად ფშავიდან ჩამოსახლებული ფშავლებით. 2014 წლის აღწერის მონაცემებით სოფელში ცხოვრობს 88 ადამიანი.

## დემოგრაფია
## ლიტერატურა
## სქოლიო
კატეგორია:თელავის მუნიციპალიტეტის სოფლები
ხოდაშენი

საკუთარი სახელი **ხოდაშენი** შესაძლოა აღნიშნავდეს ერთ-ერთს ჩამოთვლილთაგან:

* ზემო ხოდაშენი — ისტორიული ხოდაშენი, სოფელი ახმეტის მუნიციპალიტეტში
* ქვემო ხოდაშენი — სოფელი თელავის მუნიციპალიტეტში
დოლიაურის ხევი

**დოლიაურის ხევი** — პატარა, პერიოდული მდინარეა საქართველოში, კახეთში, თელავის მუნიციპალიტეტში. მდინარე კისისხევის მარჯვენა შენაკადი. სათავეს იღებს გომბორის ქედიდან. დოლიაურის ხევის ნაპირზეა აშენებული თელავის მუნიციპალიტეტის სოფლები, წინანდალი და ქვემო ხოდაშენი.

კატეგორია:კახეთის მხარის მდინარეები
ირი

**ირი** — სოფელი საქართველოში, რაჭა-ლეჩხუმისა და ქვემო სვანეთის მხარის ონის მუნიციპალიტეტში, წედისის თემში. აქვე იყო საბადოს სამმართველოც.

სოფელი წყაროებში პირველად მოხსენიებულია XIII საუკუნეში. შემორჩენილია ადრინდელი ფეოდალური ხანის ეკლესიის ნანგრევები. სოფლის მახლობლად გზის პირას ტყეში აღმართულია X საუკუნის მოჩუქურთმებული კანკელის ფილა. მორთულობის ხასიათით უახლოვდება ფოთოლეთის კანკელს (ხელოვნების სახელმწიფო მუზეუმი). როგორც ჩანს, ადრე აქ მდგარა ეკლესია, რომლისგანაც ამ ფილის გარდა არაფერი დარჩა.

## დემოგრაფია
2014 წლის აღწერის მონაცემებით სოფელში ცხოვრობს 43 ადამიანი.

## ლიტერატურა 
## სქოლიო
კატეგორია:ონის მუნიციპალიტეტის სოფლები
ტატი (სანსკრიტი)

**ტატ** — პროტოინდოევროპულში (რომლისგანაც წარმოიქმნენ სანსკრიტი, ბერძნული და ლათინური) უმაღლესი სოცოცხლისმყოფელი ძალა, რომელიც ციკლურად თავისთავისგან შვავს სამყაროს, აცოცხლებს (ტრილიონი წლები, იხილეთ იუგა), შემდგომ შეისრუტავს და კვლავ შვავს (იხილეთ ბრაჰმანი). სანსკრიტზე: ტ(त)ა(पा)ტ(त) იწერება შემოკლებით: तत, და მისი სიტყვა-სიტყვითი მნიშვნელობაა: ის, იგი. სანსკრიტის დიადი ფორმულა, რომელიც "მაჰავაკიას" სახელწობეთაა ცნობილი ასე ჟღერს: «ტატ[იგი] ტვამ[შენ] ასი[არს]» და ნიშნავს შემდეგს: «უმაღლესი სოცოცხლისმყოფელი ძალა(tat) და შენი ინკარნაციული მე(tvam) ერთი მთლიანია(asi)».  tvam - არაა ჩვეულებრივი - "მე", არამედ ჩვენი ჭეშმარიტი, სუფთა "მე"-ა (სულია), რომელიც რეინკარნაციას განიცდის  ფიზიკური სიკვდილის შემდეგ.

## ლინგვისტური კავშირები 
* გერმანული tat - კეთება
* ინგლისური და ქვემოგერმანული that - ის, იგი
* ფრანგული tout, ლათინური totus, გერმანული teut – ყოველივე, მთლიანი

## სემანტიკური კავშირები  
* Tatius (ტატიუსი - საბინელთა მეფე, რომულის - რომის დამაარსებლის ჯერ მტერი, შემდგომ მოკავშირე)- ნიშნავს «სიცოცხლისმყოფელთაგან» (Tat – უმაღლესი სოცოცხლისმყოფელი ძალა, ius - საგვარეულოდან)
* Tatiana (ტატიანა რომაელი, ზოგადქრისტიანული წმინდანი) - ნიშნავს "კარს სიცოცხლისმყოფელთან" (Tat – უმაღლესი სოცოცხლისმყოფელი ძალა, ianua – კარი არქაულ ლათინურში, გვიანდელში - janua)

## იხილეთ აგრეთვე 
* რეინკარნაცია
* ჯივა
* პარამატმა
* ატმანი

## ლიტერატურა 
**Кочергин В.А.* Учебник санскрита. М.: 2001, письма и лекции Уильяма Джонса
**Артур Шопенгауэр*, Мир как воля и представление, Перевод Ю.И.Айхенвальда А.Шопенгауэр. Собр. соч. в пяти томах, т. I, §44, М.: "Московский Клуб", 1992
**И.Х. Дворецкий*, Латинско-русский словарь, М.: «Русский язык», 1986 г.
**Г.Д.Тархан-Моурави, Д.И.Тархан-Моурави*, Род Тахан-Моурави, том 4, глава "Евстафий(Плацид), Феописта(Татиана), Агапий, Феопист", Тбилиси, 2007г.

## რესურსები ინტერნეტში 
* "Древняя Индия. Философия Веданты. TAT TVAM ASI", *П.Д.Успенский по книге М.Мюллера* "Теософия или психологическая религия")
* по материалам словаря И. Х. Дворецкого, Большой латинско-русский словарь) 

კატეგორია:ინდუიზმი
საერთაშორისო ფონეტიკური ანბანი

მინიატურა|300px|thumb|მარჯვნივ|სრული სია ანბანისა(გასადიდებლად დააწკაპუნეთ სურათზე)

**საერთაშორისო ფონეტიკური ანბანი** (; ან IPA) — ფონეტიკური ნიშნების კრებული, რომელშიც შესულია მსოფლიოს თითქმის ყველა ენის ბგერათა აღმნიშვნელი ნიშნები. იგი შექმნილია ლათინური ანბანის მიხედვით. საერთაშორისო ფონეტიკური ანბანი შეიმუშავა საერთაშორისო ფონეტიკურმა ასოციაციამ და იგი დღეს ყველაზე ვრცელი ფონეტიკური ანბანია.

## იხილეთ აგრეთვე
* IPA ნიშნების სია
*

## რესურსები ინტერნეტში 
* IPA-ს ოფიციალური საიტი 

კატეგორია:ფონეტიკა
IPA ნიშნების სია

### A 
### B 
### C 
### D 
### E 
### F 
### G 
### H 
### I 
### J 
### K 
### L 
### M 
### N 
### O 
### P 
### Q 
### R 
### S 
### T 
### U 
### V 
### W 
### X 
### Y 
### Z 
### Artikulationshilfen 
#### (*)Artikulationshilfe Implosivlaute: 
:Erst die entsprechenden Nasallaute summen: „mmm", „nnn" , „ŋŋŋ". 
:Dann den beim deutschen Vokalanlaut üblichen Kehlkopfschluss einschieben: „mˀmˀm", „nˀnˀn" , „ŋˀŋˀŋ". 
:Dann einen Vokal anhängen: „ˀma:", „ˀna:" , „ˀŋa:". 
:Dann die Nasallaute durch Verschlusslaute ersetzen: „ˀba:", „ˀda:", „ˀga:". 
:Nun kann man die Ausatmung vermeiden und kommt zu „ɓa:", „ɗa:",„ɠa:".

### Sonstige 
## Diakritika und Suprasegmentalia 
Diese Zeichen sind keine Laute, sondern dienen der näheren Beschreibung der Aussprache einzelner Laute oder Lautfolgen.

## იხილეთ აგრეთვე 
* ყოფილი IPA-ნიშნების სია
* საერთაშორისო ფონეტიკის ასოციაცია

## რესურსები ინტერნეტში 
* Website der International Phonetic Association 
* Richtlinien für die Transkribierung der deutschen Standardlautung  (pdf)
იჯევანი

**იჯევანი** () — ქალაქი სომხეთში. ტავუშის პროვინციის დედაქალაქი. მდებარეობს ჩრდილო-აღმოსავლეთ სომხეთში, მდინარე აღსტევის ორივე ნაპირზე. ქალაქზე გადის ერევანი-თბილისის საავტომობილო გზა. 

## რესურსები ინტერნეტში
* იჯევანი 
* სომხეთის მოსახლეობის 2001 წლის აღწერის მონაცემები

კატეგორია:სომხეთის ქალაქები
À

**À**, **à** — ლათინური ანბანის ასო. იწერება, როგორც A, თავზე გრავისით. გამოიყენება კატალონიურ, ფრანგულ, იტალიურ, პორტუგალიურ და ვიეტნამურ ენებში. უმეტეს ენაში გამოითქმის, როგორც ხმამაღალი ა.

## კოდების ცხრილი 
აღნიშნული გრაფემა ასევე წარმოადგენს, ორი გრაფემის, „A“-სა და „გრავისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*À — 
*à — 

## რესურსები ინტერნეტში
* Graphemica (À)
* Graphemica (à)

კატეგორია:ლათინური ასოები
გრავისი

**გრავისი** — დიაკრიტიკული ნიშანი. ეს არის პატარა შტრიხი (მახვილი) ასო-ნიშნის ზემოთ (à, è), შებრუნებული აკუტი (á).

კატეგორია:ტიპოგრაფია
კატეგორია:დიაკრიტიკული ნიშნები
პლატონის აკადემია

thumb|რაფაელის „პლატონის პორტრეტი“ გამოსახული ათენის სკოლის ფრესკაზე
**პლატონის აკადემია** — პლატონის მიერ დაფუძნებული ფილოსოფიის სკოლა ათენში, დაახლოებით ძვ. წ. 385 წელს.

სანამ აკადემია სკოლა გახდებოდა, ის ძველი ათენის კედლებს გარეთ არსებული ზეთისხილის ბაღი იყო - წმინდა ადგილი ათენელთათვის. ამ ადგილის არქაული სახელი იყო „ჰეკადემია“, რომელიც კლასიკურ ხანაში „აკადემია“-დ გარდაიქმნა დაახლოებით ძვ.წ. VI საუკუნეში, დაუკავშირდა რა ეპიკურ ათენელ გმირს, ლეგენდარულ აკადემოსს.

აკადემიის ბაღი ქალღმერთ ათინასა და სხვა უკვდავთათვის მიძღვნილი წმინდა ადგილი იყო; ეს ასევე იყო ადგილი ბრინჯაოს ხანიდან მოყოლებული რელიგიური კულტისა, რომელსაც გმირ-ღმერთებს დიოსკურელებს უკავშირებენ. დიოსკურთან ასოციაციის გამო სპარტანელები „აკადემიის ბაღს“ ხელუხლებელს ტოვებდნენ ატიკაზე შემოსევების დროს, განსხვავებით რომაელი სულასგან, რომელმაც ძვ. წ. 86 წელს ერთიანად გაჩეხა წმინდა ზეთისხილის ხეები ნაღმსატყორცნების ასაგებად.

## ლიტერატურა 
* Collier's New Encyclopedia 1. (1921) New York: P.F. Collier & Son Company. 15.

კატეგორია:ძველი ათენი
კატეგორია:პლატონიზმი
Macromedia

**Macromedia** — ჩრდილოეთ ამერიკული, ვებ-პროგრამირებაზე ორიენტირებული კომპანია. იგი მდებარეობდა სან-ფრანცისკოში, კალიფორნიაში და აწარმოებდა ისეთ პროდუქციას, როგორიც იყო Macromedia Flash. Macromedia-ს ყველა პროდუქტს (გარდა Fontografer-ისა, რომელსაც ფლობს კომპანია FontLab) დღეისათვის აკონტროლებს კომპანია Adobe Systems, რომელმაც Macromedia 2005 წლის 3 დეკემბერს შეიძინა.

## პროდუქცია 
* Macromedia Flash 
* Macromedia Dreamweaver
* Macromedia Breeze 
* Macromedia Flex
* Macromedia ColdFusion
* Macromedia Director 
* Macromedia Authorware
* Macromedia FreeHand 
* Macromedia Fireworks 
* Macromedia Contribute
* Macromedia Robohelp
* Macromedia Captivate
* Macromedia Shockwave
* Macromedia JRun
* Macromedia Flash Communication Server
* Macromedia HomeSite 
* Macromedia Flashpaper
* Macromedia Fontographer
* Macromedia Central
* Macromedia FlashCast
* Macromedia Web Publishing System

## რესურსები ინტერნეტში
* Adobe — ისტორიები
* Adobe-ს ჩანაწერები

## სქოლიო
კატეგორია:Adobe Systems
კატეგორია:აშშ-ის კომპანიები
კატეგორია:ორგანიზაციები ანბანის მიხედვით
დიდება (ჰიმნი)

**დიდება** — საქართველოს დემოკრატიული რესპუბლიკის სახელმწიფო ჰიმნი 1918-1921 წლებში და საქართველოს რესპუბლიკის ჰიმნი 1991-2004 წლებში. ის ამავადროულად პირველი ქართული ეროვნული ჰიმნია. ტექსტი და მუსიკა ეკუთვნის კომპოზიტორ კოტე ფოცხვერაშვილს.

## ისტორია
დამოუკიდებელ საქართველოში სახელმწიფოს ჰიმნის მიღების საკითხი წამოიჭრა. შეიქმნა კომისია და გამოცხადდა კონკურსი. მასში, სხვა მუსიკოსებთან ერთად, კოტე ფოცხვერაშვილიც მონაწილეობდა. საკონკურსო კომისიამ განიხილა წარდგენილი ნაწარმოებები და საუკეთესოდ კოტე ფოცხვერაშვილის ჰიმნი — „დიდება“ აღიარა. საგულისხმოა ის ფაქტი, რომ კომპოზიტორს ჰიმნის რამდენიმე ვარტიანტი ჰქონდა წარდგენილი. ჰკითხეს ჰიმნის ავტორს: „რა არის ბატონო კოტე, ამდენი ჰიმნის წარმოდგენა, ნუთუ ერთი არ იყო საკმარისი?!“ რაზეც მუსიკოსმა უპასუხა: „რა ვქნა, ბატონებო, ჰიმნებით ვარ გაჟღენთილი“.

1921 წელს საქართველომ დამოუკიდებლობა დაკარგა. კ. ფოცხვერაშვილის მიერ შექმნილი ჰიმნი არათუ უარყვეს, არამედ საერთოდ აიკრძალა მისი შესრულება.

2004 წლის აპრილში, „დიდება“ შეიცვალა ახალი სახელმწიფო ჰიმნით — „თავისუფლება“.

## ტექსტი 
დიდება|მინიატიურა

## ლიტერატურა 
* *ფოცხვერაშვილი კოტე* — **დიდება** (ნოტი) : ქართული ეროვნული ჰიმნი : განმარტივებული სახალხო გამოცემა ქალ-ვაჟთა გუნდისათვის (შეიძლება ფორტეპიანოზედაც დაიკრას) / სიტყვ. და მუზიკა კოტე ფოცხვერაშვილისა — ქუთაისი : ავტ. გამოც. N1, 1918 : ი. კილაძის სტ. — [4]გვ. ; 31სმ. — : 1მ. — www.nplg.gov.ge;

## რესურსები ინტერნეტში 
* ინსტრუმენტული ვერსია , MP3 ფორმატში;
* ინსტრუმენტული ვერსია, Youtube.
* ვოკალური ვერსია, Youtube.
* (Real Player) ვერსია;

კატეგორია:საქართველოს სახელმწიფო ჰიმნები
გუმბათი

მინი|200პქ|იყალთოს ტაძრის გუმბათი
**გუმბათი** — არქიტექტურში გავრცელებული კონსტუქციული ელემენტი, კამარა, შენობის, ეკლესიის სივრცული გადახურვა.

ჯერ კიდევ ძვ. წ. III ათასწლეულის დასაწყისში შუამდინარეთში ამოჰყავდათ ე. წ. ცრუგუმბათები. ძველი რომის არქიტექტურაში გუმბათის მეშვეობით საყრდენების გარეშე ხურავდნენ ცენტრალური ნაგებობის დიდ სივრცეს. ბიზანტიურ არქიტექტურაში გუმბათი ტრომპებსა და აფრებზე ამოჰყავდათ. შუა საუკუნეებში ევროპასა და კავკასიის არქიტექტურაში გუმბათს ძირითადად ჯვარ-გუმბათოვანი ნაგებობების გადასახურად იყენებდნენ. 

ქართულ არქიტექტურაში გავრცელებულია პირამიდული და კონუსური გუმბათი. გუმბათი ჩვეულებრივ ეკლესიის  არქიტექტურის მთავარი ელემენტია. ქართულ არქიტექტურაში გუმბათი ყოველთვის ეყრდნობა გუმბათის ყელს. XIX საუკუნის II ნახევრიდან აგურისა და ქვის გარდა გუმბათს აკეთებდნენ აგრეთვე შემინული ლითონის კარკასით. XX საუკუნეში მონოლითური და ასაწყობი რკინაბეტონის, გარსული და ლითონის კონსტრუქციების განვითარებამ, მკვეთრად გაზარდა გუმბათის სტრუქტურათა ნაირსახეობა.
  
## ლიტერატურა
კატეგორია:საეკლესიო არქიტექტურა
საქართველოს სსრ სახელმწიფო ჰიმნი

მინი|ჰიმნის ჩანაწერი
მინი|მარჯვნივ|300პქ|საქართველოს სსრ სახელმწიფო ჰიმნის ნოტები
**საქართველოს სსრ სახელმწიფო ჰიმნი** — საქართველოს საბჭოთა სოციალისტური რესპუბლიკის სახელმწიფო ჰიმნი 1944—1991 წლებში. მუსიკის ავტორი — ოთარ თაქთაქიშვილი. ტექსტის ავტორები — გრიგოლ აბაშიძე და ალექსანდრე აბაშელი.

## ტექსტი 
### პოსტ-სტალინური ვერსია
## რესურსები ინტერნეტში 
* MIDI ფაილი 
* ვოკალური ჩანაწერი MP3 ფორმატში
* Lyrics – nationalanthems.info 

კატეგორია:საქართველოს სახელმწიფო ჰიმნები
კატეგორია:საქართველოს სსრ-ის სახელმწიფო სიმბოლოები
ირაკლი ცირეკიძე

მინი|ირაკლი ცირეკიძე პეკინის ოლიმპიურ თამაშებზე, 2008

|}
**ირაკლი ცირეკიძე** (დ.  3 მაისი, 1982, ქუთაისი) — ქართველი ძიუდოისტი, ოლიმპიური ჩემპიონი, მსოფლიოს ჩემპიონი 2007 წელს.

2007 წლის 15 სექტემბერს ძიუდოს მსოფლიო ჩემპიონატზე რიო-დე-ჟანეიროში ცირეკიძემ ოქროს მედალი მოიპოვა ბერძენი ილიას ილიადისის დამარცხებით. 2008 წლის 13 აგვისტოს ცირეკიძემ მეტოქეების დამარცხებით ქართულ ოლიმპიურ გუნდს მეორე ოქროს მედალი შეჰმატა (მანუჩარ კვირკველიასთან ერთად).

საქართველოს ძიუდოისტთა ნაკრების მთავარი მწვრთნელი 2012 წელს.

## რესურსები ინტერნეტში 
*ლოს-ანჯელეს ტაიმზი: ქართველები სომხებთან ერთად ლიდერობენ მსოფლიოში ერთ სულ მოსახლეზე ოლიმპიური მედლების რაოდენობით

## სქოლიო 
კატეგორია:ქართველი ძიუდოისტები
კატეგორია:ქართველი ოლიმპიური ჩემპიონები
კატეგორია:დაბადებული 1982
კატეგორია:დაბადებული 3 მაისი
კატეგორია:ბრწყინვალების საპრეზიდენტო ორდენის კავალრები
კატეგორია:ქუთაისში დაბადებულები
კატეგორია:ცოცხალი ადამიანები
დიდება (მრავალმნიშვნელოვანი)

ტერმინით **დიდება** შეიძლება აღნიშნული იყოს:

* დიდება — სადიდებელი სიმღერა, გალობა
* დიდება — საქართველოს სახელმწიფო ჰიმნი 1918-1921 და 1991-2004 წლებში.
ბისაუ

**ბისაუ** () — გვინეა-ბისაუს დედაქალაქი. ბისაუს ავტონომიური სექტორის ადმინისტრაციული ცენტრი. მოსახლეობა 355 ათ. ადამიანი (2004). ქალაქი მდებარეობს ატლანტის ოკეანის სანაპირო ზოლში, სწორედ ამ ტერიტორიაზე ხდება მდინარე გების შეერთება ოკეანესთან. ქალაქიდან რამდენიმე კილომეტრში არის ბისაგოსის არქიპელაგი.

## ისტორია
ქალაქი ბისაუ დაარსდა 1687 წელს პორტუგალიელების მიერ, როგორც მონათავაჭრობის ცენტრი. ქალაქში არსებობდა პორტი, რის გამოც აქ საკმაოდ განივითარდა ვაჭრობა. 1942 წელს ეს დასახლება გახდა პორტუგალიური გვინეის ადმინისტრაციული ცენტრი. გვინეა-ბისაუს დამოუკიდებლობის შემდეგ ბისაუ გახდა, ახლად შექმნილი სახელმწიფოს დედაქალაქი.

## რესურსები ინტერნეტში 
* ბისაუ 

კატეგორია:გვინეა-ბისაუს ქალაქები
კატეგორია:აფრიკის დედაქალაქები
თავისუფლების მოედანი (რუსთავი)

**თავისუფლების მოედანი** — ქალაქ რუსთავის მთავარი მოედანი. მდებარეობს მტკვრის მარცხენა სანაპიროზე, ძველ რუსთავში. მოედანზე მდებარეობს ქალაქის მერიის შენობა. 

კატეგორია:რუსთავი
ბრემენი

**ბრემენი** (ოფ. სახ. *თავისუფალი ჰანზის ქალაქი ბრემენი*; ) — გერმანიის ყველაზე პატარა ფედერალური მიწის დედაქალაქი. VIII საუკუნის დასასრულს მეფე კარლოს დიდმა დააარსა ქალაქი, როგორც ეპისკოპოსის რეზიდენცია. XIII საუკუნეში ბრემენი შეუერთდა ჰანზას კავშირს და მიიღო თავისუფალი, საიმპერიო ქალაქის სტატუსი. ყველა ადამიანი, რომელიც მასში 1 წელსა და 1 დღეს იცხოვრებდა, ჩაითვლებოდა თავისუფალ მოქალაქედ. ბრემენი ექვემდებარებოდა მხოლოდ წმინდა რომის იმპერიის იმპერატორს. XVII საუკუნეში ბრემენი შეუერთდა შვედეთს. XVIII საუკუნეში იგი დაიპყრო ჰანოვერმა, 1810 წელს - საფრანგეთმა, ხოლო ნაპოლეონ ბონაპარტის ჯარებისგან ქალაქი გაათავისუფლა რუსეთის ჯარმა გერმანელი გენერლის, ბარონ ფრიდრიჰ კარლ ფონ კეტენბორნის სარდლობით. მეორე მსოფლიო ომის დროს ქალაქი ნაცისტებისგან გაწმინდეს ამერიკის სამხედრო დანაყოფებმა. 1955 წლამდე ბრემენის სანომრო ნიშნებზე იყო ასოები *HB* (ნაზას ქალაქი ბრემენი). ქალაქს ჰყავს საკუთარი სენატი, სენატის პრეზიდენტი, მინისტრები და ბურგერშაფტი (პარლამენტი). ბრემენის ერთ-ერთი ძირითადი ღირსშესანიშნაობა - წმინდა პეტრეს ტაძარი დაჰყურებს ბრემენის მთავარ მოედანს თერთმეტი საუკუნეა. ქვის ტაძრის აშენება დაიწყო 1042 წელს, თუმცა მანამდე უკვე არსებობდა ხის მცირე ზომის ეკლესია. ბრემენის ცენტრალურ ქუჩაზე 600 წელზე მეტია დგას ბრემენის თავისუფლების სიმბოლო - რაინდ როლანდის  ქანდაკება. როლანდი იყო კარლოს დიდის ერთ-ერთი ლეგენდარული რაინდი, უამრავი სხვადასხვა თქმულებისა თუ ზღაპრის გმირი. ბრემენში დგას მისი ათმეტრიანი ქანდაკება. ბრემენის მცხოვრებთათვის როლანდი არის საყვარელი გმირი. იგი ებრძოდა ეპისკოპოსს და გახდა ქალაქის თავისუფლების სიმბოლო. როლანდის ქანდაკების ფარზე გამოსახულია წმინდა რომის იმპერიის გერბი - ორთავა არწივი. ცისფერი ანგელოზი მის ქამარზე არის მისი თავადობის აღნიშვნა. როლანდის ფეხებს შორის მანძილი უდრიდა 1 ბრემენულ ელს. ბრემენის მერიის შენობაზე, რომელიც მეთხუთმეტე საუკუნეში აშენდა, თავიდან იყო თორმეტი მოციქულის ქანდაკება. შემდგომ ქანდაკებებზე წარწერები გადააკეთეს და მოციქულთა სახელების ნაცვლად დააწერეს საბერძნეთის ორატორთა და ფილოსოფოსთა სახელები.

## იხილეთ აგრეთვე
*გერმანიის დიდი ქალაქების სია

## რესურსები ინტერნეტში 
*ბრემენი ტელეგადაცემა ”იხ ნრავი”-ზე 

კატეგორია:ბრემენი
კატეგორია:გერმანიის ფედერალური მხარეების დედაქალაქები
იამუსუკრო

**იამუსუკრო** () — კოტ-დ’ივუარის დედაქალაქი 1983 წლის მარტიდან. იგი ასევე იამუსუკროს ავტონომიური ოლქის ადმინისტრაციული ცენტრიცაა. იამუსუკროში 2014 წლის მოსახლეობის აღწერის მონაცემების მიხედვით ცხოვრობს 212 670 ადამიანი. ქალაქი მდებარეობს ყოფილი დედაქალაქიდან და ქვეყნის უდიდეს ქალაქ აბიჯანიდან ჩრდილოეთით 240 კმ-ში, აბიჯანიდან ბურკინა-ფასოში მიმავალ ავტოსტრადაზე. მდებარეობს პრეზიდენტის რეზიდენცია, „პარტიის სახლი“.

იამუსუკრო არის ქვეყნის პირველი პრეზიდენტის ფელიქს უფუე-ბუანის მშობლიური ქალაქი, რითაც აიხსნება 1983 წელს აქ დედაქალაქის გადმოტანა აბიჯანიდან.

## ეკონომიკა 
იამუსუკრო სატრანსპორტო კვანძია. ფუნქციონირებს საერთაშორისო აეროპორტი. ქალაქში მუშაობენ საკვები და ხე-ტყის გადამამუშავებელი საწარმოები. იამუსუკროს რაიონში მოჰყავთ ყავა, კაკაო, იამსი, ბანანი და სხვა სასოფლო-სამეურნეო კულტურები; მოშენებულია მსხვილი რქოსანი საქონელი, ცხვარი, თხა.

## ღირსშესანიშნაობა
ქალაქში მდებარეობს მსოფლიოში ყველაზე მაღალი ღვთისმშობლის ტაძარი, რომელიც აგებულია რომში მდებარე წმინდა პეტრეს ბაზილიკის სტილში. მისი მშენებლობა დაიწყო 1985 წელს და ოფიციალურად გაიხსნა 1990 წლის 10 სექტემბერს, რომის პაპ იოანე პავლე II-ის კურთხევით. 158 მეტრის სიმაღლის შენობაში დასაჯდომ ადგილებზე ეტევა 7000 მლოცველი და კიდევ 11 ათასი ფეხზე მდგომი, მისი მშენებლობისას მარმარილო შემოჰქონდათ იტალიიდან, ხოლო ფერადი შუშა საფრანგეთიდან.

## რესურსები ინტერნეტში
* District of Yamoussoukro 
* Yamossoukro photo gallery
* MSN Map

## სქოლიო
კატეგორია:კოტ-დ’ივუარის ქალაქები
კატეგორია:აფრიკის დედაქალაქები
ბერძნულ-რომაული ჭიდაობა

thumb|300px|კლასიკური ჭიდაობა
**ბერძნულ-რომაული ორთაბრძოლა** (კლასიკური ჭიდაობა) — სპორტული ორთაბრძოლის სახეობა, რომლის ილეთები ეყრდნობა ხელებისა და ბეჭების მოქმედებებს (გამორიცხავს წელს ქვევით მოჭიდებას, ფეხის გამოდებას და მისთ.). ამ ჭიდაობის თანამედროვე ფორმით ჩამოყალიბდა საფრანგეთში XIX საუკუნის პირველ ნახევარში.

1896 წლიდან შეტანილია ოლიმპიური თამაშების პროგრამაში, 1904 წლიდან მსოფლიოს, ხოლო 1898 წლიდან კი ევროპის ჩემპიონატებში. ჭიდაობის საერთაშორისო ფედერაცია (FILA) დაარსდა 1912 წელს და მასში 120 ქვეყანაა გაერთიანებული.

საქართველოს ამ სახის ჭიდაობაში მრავალი მსოფლიო და ოლიმპიური ჩემპიონი ჰყავს.

## იხილეთ აგრეთვე 
* თავისუფალი ჭიდაობა

## რესურსები ინტერნეტში 
* ბერძნულ-რომაული ჭიდაობის ოლიმპიური ისტორია.
* ბერძნულ-რომაული ჭიდაობის დიდების დარბაზი .

კატეგორია:სპორტის ოლიმპიური სახეობები
ზაფხულის ოლიმპიური თამაშები 2008

**2008 წლის ზაფხულის ოლიმპიური თამაშები**, ოფიციალურად **XXIX ოლიმპიადის თამაშები** — მნიშვნელოვანი საერთაშორისო სპორტული ღონისძიება, რომელიც პეკინში, ჩინეთის სახალხო რესპუბლიკაში, ჩატარდა 8-24 აგვისტოს, 2008 წელს. 28 სპორტის სახეობის 302 ღონისძიებაში 10.500 ათლეტი იღებს მონაწილეობას.

## საქართველო 2008 წლის ოლიმპიურ თამაშებზე 
thumb|300px|მანუჩარ კვირკველია
საქართველოს წარმომადგენელი აბვიატურა – **GEO**

სპორტსმენების რაოდენობა საქართველოდან იყო 35. სულ საქართველო მონაწილეობდა სპორტის 11 სახეობაში. საქართველომ ჯამში 6 მედალი მოიპოვა: 3 ოქროს და 3 ბრინჯაოს, ხოლო საერთო მედლების რაოდენობით კი 27–ე ადგილი დაიკავა.

----

----

----

## რესურსები ინტერნეტში 
* მედლების ცხრილი ქვეყნების მიხედვით
* 2008 ზლის ზაფხულის ოლიმპიური თამაშების ოფიციალური გვერლი

კატეგორია:ზაფხულის ოლიმპიური თამაშები
კატეგორია:პეკინი
ზურაბ ზვიადაური

{{ინფოდაფა სპორტსმენი
| თავისფერი    = 
| სახელი           = ზურაბ ზვიადაური
| სურათი          = Zviadauri (cropped).jpg
| სურათისზომა      = 
| წარწერა        = 
| დაბადების სახელი      = 
| სრული სახელი       = 
| მეტსახელი       = 
| ეროვნება    = ქართველი
| დაბადების თარიღი      =    
| დაბადების ადგილი     = ახმეტა
| გარდაცვალების თარიღი      = 
| გარდაცვალების ადგილი     = 
| სიმაღლე         = 182
| წონა         = 90
| საიტი        = 
| ქვეყანა        = 
| სპორტი          = ძიუდო
| სახეობა          = 
| კლუბი           = 
| გუნდი           = 
| მწვრთნელი          = 
| მედლისთარგები = 

|}
| მედლები    = 
}}

**ზურაბ მამუკას ძე ზვიადაური** (დ. 2 ივლისი, 1981, ახმეტა) — ქართველი სპორტსმენი (ძიუდო), ათენის 2004 წლის ოლიმპიური თამაშების ჩემპიონი, პოლიტიკოსი. 

## ბიოგრაფია
### სასპორტო კარიერა
დაამთავრა საქართველოს ფიზიკური აღზრდისა და სპორტის სახელმწიფო აკადემია ძიუდოს მწვრთნელის კვალიფიკაციით (2005). საერთაშორისო ასპარეზზე გამოდიოდა 1998 წლიდან. იყო მსოფლიოს ჩემპიონი ახალგაზრდებში (2000), მსოფლიოს ორგზის მეორე პრიზიორი (2001; 2003), ევროპის ორგზის ჩემპიონი გუნდურ (2002–2003), ევროპის მესამე პრიზიორი პირად შეჯიბრებაში (2002). ზვიადაურმა 2004 წლის ათენის XXVIII ოლიმპიურ თამაშებში ოქროს მედალი მოიპოვა 90 კგ წონით კატეგორიაში და პირველი ოლიმპიური ჩემპიონი გახდა დამოუკიდებელი საქართველოს ისტორიაში. 2010–2011 წლებში იყო საქართველოს ძიუდოს ეროვნული ნაკრების მთავარი მწვრთნელის თანაშემწე.

### პოლიტიკური კარიერა
2012–2016 წლებში ზვიადაური არჩეული იყო საქართველოს მე-8 მოწვევის პარლამენტის წევრად (ახმეტის მაჟორიტარი) საარჩევნო ბლოკიდან „ბიძინა ივანიშვილი — ქართული ოცნება“. იყო პარლამენტის გარემოს დაცვისა და ბუნებრივი რესურსების, ასევე სპორტისა და ახალგაზრდულ საქმეთა კომიტეტის წევრი.

დაჯილდოებულია სპორტის დარგში საქართველოს სპორტისა და ახალგაზრდობის საქმეთა სამინისტროს უმაღლესი ჯილდოთი — სპორტის რაინდის წოდებით (2004), ღირსების (2004) და ბრწყინვალების საპრეზიდენტო ორდენით (2018).

### კრიმინალური შემთხვევები
2021 წლის აგვისტოში ზვიადაური დააკავეს სოფ. წინანდალში 27 წლის ნიკა კენჭოშვილის განზრახ მკვლელობის ბრალდებით (ინციდენტის დროს ორმხრივ სროლას ემსხვერპლა ზვიადაურის ძმაც), მაგრამ სასამართლომ იმავე წლის ნოემბერში 50 000-ლარიანი გირაოს სანაცვლოდ გაათავისუფლა. 2025 წლის სექტემბერში ზვიადაური კვლავ დააკავეს ცეცხლსასროლი იარაღისა და საბრძოლო მასალის მართლსაწინააღმდეგო შეძენის, შენახვისა და ტარების ბრალდებით. იმავე წლის ნოემბერში, საპროცესო შეთანხმების თანახმად, მას სასჯელის სახედ განესაზღვრა თავისუფლების აღკვეთა 6 თვით, პირობითი მსჯავრი 4 წლის ვადით და დამატებით სასჯელად დაეკისრა ჯარიმა. 

## სასპორტო კარიერის ძირითადი მიღწევები 
## ლიტერატურა
## რესურსები ინტერნეტში 
* ზურაბ ზვიადაური — ქართული სპორტი
 
* ზურაბ ზვიადაური. საქართველოს ეროვნული ოლიმპიური კომიტეტი.
* ზვიადაურის კარიერის სტატისტიკა .
* ოფიციალური საიტი facebook-ზე.

## სქოლიო 
კატეგორია:ქართველი ძიუდოისტები
კატეგორია:ქართველი ოლიმპიური ჩემპიონები
კატეგორია:დაბადებული 2 ივლისი
კატეგორია:დაბადებული 1981
კატეგორია:საქართველოს VIII მოწვევის პარლამენტის წევრები
კატეგორია:ბრწყინვალების საპრეზიდენტო ორდენის კავალრები
კატეგორია:საქართველოს ღირსების ორდენის კავალრები
კატეგორია:ახმეტაში დაბადებულები
ზურაბ
კატეგორია:ცოცხალი ადამიანები
ნანტის ედიქტი

მინი|მარჯვნივ|250პქ|ნანტის ედიქტი, 1598 წ.
**ნანტის ედიქტი** — კანონი, რომელიც ფრანგ პროტესტანტ-ჰუგენოტებს რწმენის თავისუფლებას ანიჭებდა. კანონი შედგენილ იქნა მეფე ანრი IV-ის ბრძანებით და დამტკიცდა ნანტში, 1598 წლის 13 აპრილს. კანონი შედგებოდა 93 მუხლისა და 36 საიდუმლო დადგენილებისგან; ეს უკანასკნელი პარლამენტის მიერ განხილული არ იყო და მის პროტოკოლში არ შეუტანიათ. ედიქტის მიღებას წინ უძღოდა ჰუგენოტების მრავალრიცხოვანი საჩივრები და ხანგრძლივი მოლაპარაკებები მეფესთან.

მონაწილეთა მთავარი განხილვის თემა სამოქალაქო კავშირი იყო. შედეგად, ედიქტმა სამოქალაქო კავშირი რელიგიურისგან გამოყო, ასევე პირველად ისტორიაში ზოგიერთ პროტესტანტს ერეტიკოსის წოდება მოუხსნა, გაუხსნა რა გზა სეკულარიზმსა და ტოლერანტობას. პიროვნებისთვის თვითგამორკვევის თავისუფლების მინიჭებით, ედიქტი პროტესტანტებს მრავალ მნიშვნელოვან დათმობას სთავაზობდა, მათ შორის ამნისტიასა და მათი სამოქალაქო უფლებების აღდგენას (მოიცავდა ნებისმიერ სფეროში სამსახურის უფლებას და საჩივრების პირდაპირ მეფესთან მიტანის უფლებას). ედიქტმა ბოლო მოუღო რელიგიურ ომებს, რომელიც საფრანგეთის მოსახლეობას ერთმანეთთან აქიშპებდა XVI საუკუნის მეორე ნახევრის განმავლობაში.

ნანტის ედიქტი გაუქმდა 1685 წელს ფონტებლოს ედიქტის საფუძველზე ლუი XIV-ის მიერ. 

## რესურსები ინტერნეტში
* The Edict of Nantes 
* The Edict of Nantes 

კატეგორია:საფრანგეთის ისტორია
კატეგორია:ჰუგენოტების ისტორია
კატეგორია:საფრანგეთის რელიგიური ომები
ახალი ხიდი (პარიზი)

thumb|400px|ახალი ხიდი
**ახალი ხიდი** () — პარიზის უძველესი დღემდე შემონახული ხიდი მდინარე სენაზე; პარიზის ერთ-ერთი სიმბოლო. მისი სახელი, რომელიც მას ძველი გარდიგარდმო სახლებმიჯრილი ხიდებისგან განასხვავებდა, აგების პერიოდიდან შემორჩა.

შუასაუკუნეების პარიზის გულში მდებარე კუნძული ილ-დე-ლა-სიტეს დასავლეთის ბოლოში მდგარი ხიდი პარიზის ორივე სანაპიროს აკავშირებს. ხიდი სინამდვილეში ორი ფრთისგან შედგება. ერთ-ერთი ხუთთაღიანი ფრთა მარცხენა სანაპიროს აერთებს ილ-დე-ლა-სიტესთან, მეორე კი, შვიფთაღიანი ფრთა, მარცხენა სანაპიროსთან. პარიზის ძველი გრავიურირებული რუკები უჩვენებს, თუ სად იყო აგებული ხიდი. ამ რუკების მიხედვით ხიდი ილ-დე-ლა-სიტეს კიდეს ებჯინებოდა. მას შემდეგ ბუნებრივი ნასილი მდინარის შუა მდებარე კუნძულს აფართოებს. ამ ნაწილში შემდეგ "მწვანე გალანტის პარკი" (Parc Vert Gallant) გაშენდა, ჰენრი IV-ის პატივსაცემად (რომელსაც "მწვანე გალანტ" მეფეს უწოდებდნენ სიყვარულით).

კატეგორია:პარიზის არქიტექტურა